મેઘરજ તાલુકાના પાદર મહુડી ગામે એક કોલેજીયન સગીરા પર જંગલમાં સસલા પકડાવા ગયેલા પાંચ શખ્સો પૈકી બે શખ્સોએ ઝાડીમાં ખેચી જઈ દુષ્કર્મ કરી જાનથી મારી નાખવાની ધમકી આપી નાસી ગયા હતા. સગીરાએ આ વાતની જાણ પોતાના માતા-પિતાને કરતાં ઇસરી પોલીસ સ્ટેશને ફરિયાદ નોધાવતા પોલીસ દ્વારા ત્વરિત કાર્યવાહી કરી બંને આરોપીઓની ધરપકડ કરી મોડાસા કોર્ટમાં રજૂ કરવામાં આવ્યા હતા. પાદર મહુડી ગામની ૧૭ વર્ષીય સગીરા કોલેજમાં અભ્યાસ કરે છે. જે પોતાના ઘરે માતા –પિતાને ખેતીનું કામ હોય કોલેજમાં રજા મૂકી ખેતરની બાજુમાં આવેલા જંગલમાં બકરા ચરાવવા ગયેલ ત્યાં ગામના જ પાંચ યુવાનો સસલા પકડવા માટે નીકળ્યા હતા.